stanford-oval/wikipedia huggingface dataset:
DJ Cinderella
Kriittinen vastaanotto

Julia Sabbaga, joka arvioi Omeletea, kirjoitti positiivisen arvostelun sanomalla, että ”Tuhkimon suuri voitto” on versio, joka tarkoittaa ”niin vanhaa juonta”, joka heittää tuhkan mausteen romanttisessa komediassa ilman vanhentunutta merkitystä hetkessä.
Sérgio Rizzo, joka kirjoitti O Globolle, kommentoi vähiten: ”Alkuperäisen juonen realismi ja kieli, joka voidaan helposti paikallistaa, antaa tilaa karikatyyrien säilyttämiselle niille, joilla on uutta rahaa.”
Aiheesta muualla

DJ Cinderella Internet Movie Databasessa (englanniksi)
Netflixin virallinen verkkosivusto
DJ Cinderella Rotten Tomatoesissa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: pt:Cinderela Pop
Käännös suomeksi
Englannin Valioliigan kausi 1996–1997

| Valioliigan kausi 1996-1997 |
| --- | --- |
Joukkueiden määrä:  20
Mestari:  Manchester United
Pudonneet joukkueet:  Sunderland Middlesbrough Nottingham Forest
Paras maalintekijä:  Alan Shearer, Newcastle (25)
Alempi sarjataso:  1. divisioona
  ← 1995–1996 :  1997–1998 → 
Englannin Valioliigan kausi 1996–1997 oli Valioliigan viides kausi. Mestaruuden voitti Manchester United. Sijoilla 2–4 olivat seitsemän pistettä Manchester Unitedia jäljessä ja keskenään tasapisteissä Newcastle, Arsenal ja Liverpool. Liigasta putosivat Sunderland, Middlesbrough ja Nottingham Forest. Maalikuninkuuden voitti Newcastleen siirtynyt Alan Shearer.
Douglas Dexter

| Douglas Dexter> Henkilötiedot |
| --- | --- |
Koko nimi:  Arthur Bernard Douglas Dexter
Syntynyt: 5. tammikuuta 1887 Eastbourne, Englanti
Kuollut: 21. syyskuuta 1937 Lontoo, Englanti
Uran tiedot
Laji:  miekkailu
Arthur Bernard Douglas Dexter (5. tammikuuta 1887 Eastbourne, Englanti – 21. syyskuuta 1937 Lontoo, Englanti) oli brittiläinen miekkailija. Dexter kilpaili vuoden 1936 kesäolympialaisissa edustaen Isoa-Britanniaa.
Ellen Alakanto

Ellen Alakanto (7. heinäkuuta 1918 Jalasjärvi – 16. helmikuuta 1971 Seinäjoki) oli suomalainen tekstiilitaiteilija ja kuultokudosten kehittäjä.
Ellen Alakanto valmistui käsityönopettajaksi 1941. Hän toimi ammatissa jo sota-aikana ja perusti sodan päätyttyä kutomon Kauhajoelle. Alakanto opiskeli myös Taideteollisessa oppilaitoksessa 1951–1954. Saatuaan opinnot päätökseen hän palasi Kauhajoelle. 1957 hän muutti Seinäjoelle.
Kuultokudoksen kehittäjä

Ellen Alakanto kokeili eri materiaaleja ja tekotapoja sekä kehitti idean kuultokudoksesta. Ensimmäisissä kuultokudoksissaan 1960-luvulla hän käytti pellavaa ja kuparioksidoitua metallisäiettä. Myöhemmin materiaalit ja muodot monipuolistuivat, ja hän käytti kuultokudoksissa muun muassa narua, muovia, lasia ja puuta. Kuultokudokset herättivät huomiota Helsingissä Design Centerin näyttelyssä. Hän teki myös moderneja ryijyjä.
Ellen Alakannon taiteilijakoti sijaitsi Seinäjoen Rajakadulla. Yläkerrassa oli kutomo, alakerrassa koti, kellarissa värjäämö. Taiteilijatalo on purettu ja paikalla on nykyisin kerrostalo.
Ellen Alakanto piti omia näyttelyitä Suomessa ja Ruotsissa. Teokset saivat hyvän vastaanoton. Sundsvallin, Uumajan, Karlstadin ja Örnsköldsvikin jälkeen hänen näyttelyään kaavailtiin Malmöhön, mutta hän kuoli yllättäen vuonna 1971.
Alakannon tekstiilejä on muun muassa seuraavissa kirkoissa: Kauhajoki, Isokyrö, Nurmo, Kurikka, Kitinoja, Jurva, Ylistaro, Jalasjärvi, Ylihärmä ja Evijärvi. Myös Seinäjoen Lakeuden Ristissä on Ellen Alakannon tekstiilejä, joiden suunnittelijaksi mainitaan Alvar Aalto. Etelä-Pohjanmaan maakuntamuseossa on kokoelma Ellen Alakannon töitä ja luonnoksia. Myös Seinäjoen kaupunginkirjastossa on Ellen Alakannon kuultokudoksia.
Aiheesta muualla

Ellen Alakanto Kokkolan, Seinäjoen ja Vaasan kirjastojen Pohjanmaa-aineistossa
Douglas Diamond

Douglas Diamond vuonna 2022.
Douglas Warren Diamond (s. lokakuu 1953) on yhdysvaltalainen taloustieteen professori Chicagon yliopiston Booth School of Businessissa. Hän on erikoistunut rahoituksen välittäjien, rahoituskriisien ja likviditeetin tutkimukseen.
Diamond tunnetaan parhaiten hänen työstään rahoituskriisejä ja pankkipakoja, erityisesti vuonna 1983 julkaistusta vaikutusvaltaisesta Diamond–Dybvig-mallista ja vuonna 1984 julkaistusta delegoidun valvonnan Diamond-mallista. Yhdessä Ben Bernanken ja Philip Dybvigin kanssa hän sai taloustieteen Nobelin vuonna 2022.
Edi Reinalter

| Mitalit> Maa:   Sveitsi.Miesten alppihiihto. Olympialaiset  | Mitalit> Maa:   Sveitsi.Miesten alppihiihto. Olympialaiset  | Mitalit> Maa:   Sveitsi.Miesten alppihiihto. Olympialaiset  | Maa:   Sveitsi> Miesten alppihiihto. |
| --- | --- | --- | --- |
|  Kultaa | Sankt Moritz 1948 | pujottelu |  |
Romedi ”Edi” Reinalter (24. joulukuuta 1920 Sankt Moritz, Sveitsi – 19. marraskuuta 1962 Tschagguns, Itävalta) oli sveitsiläinen alppihiihtäjä ja olympiavoittaja.
Reinalter voitti pujottelun olympiakultaa St. Moritzin talviolympialaisissa 1948. Samalla hänestä tuli pujottelun maailmanmestari, sillä tuolloin olympialaiset olivat samalla myös maailmanmestaruuskilpailut.
Di-isopropyylitryptamiini

| Di-isopropyylitryptamiini |
| --- | --- |

Tunnisteet
IUPAC-nimi:  3-[2-(Di-isopropyyliamino)etyyli]indoli
CAS-numero:  14780-24-6
PubChem CID:  26903
Ominaisuudet
Molekyylikaava:  C16H24N2
Moolimassa:  244,379 g/mol
Di-isopropyylitryptamiini eli DiPT on hallusinogeeninen tryptamiini jolla on erityislaatuinen vaikutus. Suurin osa hallusinogeeneistä aiheuttaa hallusinaatioita - näkyviä harha-aistimuksia - DiPT vaikuttaa pääasiassa kuuloon.
DiPTiä on ehdotettu avuksi neurologisiin tutkimuksiin sen voimakkaasti kuuloon vaikuttavien ominaisuuksien vuoksi.
DiPTiä käyttäneet henkilöt voivat kokea erittäin korkea- ja kovaäänisiä harha-aistimuksia jotka voivat kestää viikkoja, ja ovat yleensä äärimmäisen epämiellyttäviä. Se saattaa myös aiheuttaa painetta sisäkorvaan, joka voi olla kivuliasta.
Ainetta kerran käyttäneet eivät yleensä käytä sitä toistuvasti epämiellyttävien vaikutusten vuoksi.
TiHKAL-kirjan mukaan annostus on 100-250 mg suun kautta ja kesto 2-4 tuntia. Täydet vaikutukset ilmenevät noin 1 tunnin jälkeen annoksen ottamisesta. Poltettaessa 8 mg annos alkavat vaikutukset noin 8 minuutissa.
Laki

DiPT on luokiteltu Suomessa kuluttajamarkkinoilta kielletyksi psykoaktiiviseksi aineeksi.
Aiheesta muualla

Erowid-portaali (englanniksi)
TiHKAL-kirja osoitteessa Erowid (englanniksi)
isomerdesign.com (englanniksi)
Tryptamiinit
5-MeO-DIPT
5-MeO-DMT
5-MeO-MIPT
AET
AMT
bufoteniini
DET
DMT
DPT
ibogaiini
johimbiini
LSD
melatoniini
psilosiini
psilosybiini
ritsatriptaani
serotoniini
sumatriptaani
tryptamiini
tryptofaani
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:DiPT
Käännös suomeksi
Emil Fabian Mauritz von Kothen

Emil Fabian Mauritz von Kothen (20. huhtikuuta 1858 Hamina – 30. huhtikuuta 1925 Helsinki) oli suomalainen vapaaherra, tilanomistaja ja virka- ja valtiopäivämies.
Von Kothenin vanhemmat olivat kenraali Mauritz Ferdinand von Kothen ja Anna Gustafva Fredrika Emilia Wrede af Elimä. Von Kothen valmistui agronomiksi Ultunassa Ruotsissa 1878 ja toimi maanviljelijänä, mutta myös paloviinan tarkastajana 1881–1888, 1899–1902 ja vuodesta 1907, samoin kuin liikemiehenä Pietarissa. Von Kothen omisti Lill-Merijoen kartanon Viipurin maalaiskunnassa. Hänet on haudattu Janakkalaan.
Von Kothen oli aatelissäädyssä edustaja valtiopäivillä 1891.
Edessan kreivikunta

| Edessan kreivikunta > 1098–1159 |
| --- | --- |
   Edessan kreivikunta, 1135. 
osa :  Jerusalemin kuningaskuntaa
Hallitsija:  Edessan kreivi
Pääkaupunki:  Edessa
Edessan kreivikunta oli lyhytikäinen valtakunta, joka perustettiin ensimmäisen ristiretken yhteydessä Edessan kaupunkiin Mesopotamiassa (nykyinen Şanlıurfa).
Kreivikunnan perusti vuonna 1098 Bouillonin Balduin, yksi ristiretken johtajista, joka erosi muista ristiretkeilijöistä matkalla Jerusalemiin. Saavuttuaan Edessaan Balduin sai paikallisen kuninkaan Thoroksen adoptoimaan itsensä. Kuningas salamurhattiin pian, ja Balduin otti itselleen kreivin arvonimen, saman, joka hänellä oli ollut Bouilloinissa.
Vuonna 1100 Balduinista tuli Jerusalemin ensimmäinen kuningas, Balduin I, ja Edessa siirtyi hänen serkulleen Bourcqin Balduinille. Kun Balduin I kuoli vuonna 1118, hänen serkustaan tuli Jerusalemin kuningas Balduin II.
Edessan kreiviksi tuli Balduin II:n veli Joscelin I. Hän kuoli taistelussa vuonna 1131, ja hänen seuraajakseen tuli hänen poikansa Joscelin II.
Vuonna 1144 muslimit valtasivat Edessan ja Joscelinille jäi jäljelle vain Eufratjoen länsipuolella olevat maat. Vuonna 1149 Joscelin joutui Syyrian emiirin Nur al-Dinin vangiksi ja kuoli vangittuna vuonna 1159. Tällä välin hänen vaimonsa myi loput kreivikunnasta Bysantin keisarille Manuel I:lle.
Edessan kreivit

Balduin I, 1098–1100
Balduin II, 1100–1118
Joscelin I, 1118–1131
Joscelin II, 1131–1149 (kuoli 1159)
Joscelin III, nimellisesti vuodesta 1159
Dornier Do 335

| Dornier Do 335 |
| --- | --- |
 Sotasaalis − Dornier Do 335 1945 Yhdysvalloissa
Tyyppi:  hävittäjäpommittaja
Alkuperämaa:   Saksa
Valmistaja:  Dornier Flugzeugwerke
Ensilento:  26. lokakuuta 1943
Esitelty:  1945
Valmistusmäärä:  42 
Dornier Do 335 oli toisen maailmansodan nopeinkenen mukaan? mäntämoottorilla varustettu lentokone. Se oli saksalaisen Dornierin rakentama hävittäjälentokone.
Sen kutsumanimet olivat "Pfeil" ja "Ameisenbär". Ensilento tapahtui 26. lokakuuta 1943. [lähde? ]
Dornier Do 335 pyrki yhdistämään yksi- ja kaksimoottoristen koneiden hyvät puolet. Kahta moottoria tarvittiin suuren tehon saavuttamiseksi, mutta normaaleilla kaksimoottorisilla koneilla oli ongelmana siipiin asennettujen moottorien suuri ilmanvastus sekä hitausmomentti pituusakselin suhteen. Do 335:ssä molemmat ongelmat oli ratkaistu asentamalla molemmat moottorit runkoon, siten että toinen moottori oli nokassa vetämässä, toinen pyrstössä työntämässä. Kone oli ensimmäinen potkurikone, jossa oli heittoistuin. [lähde? ]
Koneen suunnittelua hidasti selvästi sodanjohdon päättämättömyys koneen tarpeen suhteen; alun perin koneesta piti tulla pommikone; sitten koko projekti laitettiin jäihin koska luultiin sodan loppuvan pian ja haluttiin keskittyä lyhytaikaisempiin hankkeisiin. Lopulta koneesta päätettiin kehittää hävittäjäpommittaja, mutta vain 13 sarjatuotantokonetta ehti valmistua ennen kuin amerikkalaiset valtasivat tehtaan. [lähde? ]
Do-335:ä ei ehditty käyttää taisteluissa. Tunnettu hävittäjä-ässä  Pierre Clostermann tosin kertoo muistelmissaan kohtaamisestaa Do-335-koneen kanssa. Yksinäinen saksalaiskone pakeni nopeutensa turvin.
Versiot

A-0: 10 koneen nollasarja
A-1: hävittäjä
A-4: aseistamaton tiedustelukone
A-6: kaksipaikkainen yöhävittäjä, jossa oli FuG 217/218 Neptun tutka
A-10/A-12: kaksipaikkainen koulukone
Do 335 B-Serie: voimakkaampi moottori
B-1: hävittäjä
B-2: raskas hävittäjä (Zerstörer)
B-3: raskas hävittäjä (Zerstörer)
B-4: raskas hävittäjä (Zerstörer) suuria korkeuksia varten
B-5: kaksipaikkainen koulukone
B-6: kaksipaikkainen yöhävittäjä
Tekniset tiedot (Do 335 A-1)

Lähde: [lähde? ]
Yleiset ominaisuudet
Miehistö: 1
Pituus: &&&&&&&&&&&&&013.085000013,85 m
Kärkiväli: &&&&&&&&&&&&&013.080000013,80 m
Korkeus: &&&&&&&&&&&&&&05.&&&&005,00 m
Siipipinta-ala: &&&&&&&&&&&&&038.050000038,50 m²
Tyhjäpaino: &&&&&&&&&&&07400.&&&&007 400 kg
Suurin lentoonlähtöpaino: &&&&&&&&&&&09600.&&&&009 600 kg
Voimalaite: &&&&&&&&&&&&&&02.&&&&002 × Daimler-Benz DB 603 E -V12-moottoria; &&&&&&&&&&&01491.&&&&001 491 kW (&&&&&&&&&&&02000.&&&&002 000 hv) per moottori
Suoritusarvot
Suurin nopeus: &&&&&&&&&&&&0765.&&&&00765 km/h 6 400 metrissä
Matkalentonopeus: 0Virhe lausekkeessa: tunnistamaton välimerkki ”&”..0Virhe lausekkeessa: tunnistamaton välimerkki ”&”.685 km/h km/h 7 100 metrissä
Lentomatka: &&&&&&&&&&&01800.&&&&001 800 km lisäpolttoainesäiliöillä
Lakikorkeus: &&&&&&&&&&011400.&&&&0011 400 m
Nousukyky: &&&&&&&&&&&&&011.&&&&0011 m/s
Nousuaika: 14,3 min 8 000 metriin
Aseistus
1 × 30 mm MK 103-tykki
2 × 20 mm MG 151/20-tykkiä
500 kg sisäinen pommikuorma (joko yksi 500 kg tai kaksi 250 kg pommia)
500 kg ulkoinen pommikuorma (kaksi 250 kg pommia)
Aiheesta muualla

http://cip.physik.uni-wuerzburg.de/~vernalek/Do335.html (Arkistoitu – Internet Archive)
Wehrmacht-lexikon
Luftarchiv.de-sivusto
Luftwaffe Resource Center-sivusto
Aeroflight UK - Do335
http://www.nasm.si.edu/research/aero/aircraft/dornier_do335.htm (Arkistoitu – Internet Archive)
Viimeinen jäljellä oleva Do-335 Smithsonian-instituutin National Air and Space Museumin Steven F. Udvar-Hazy Centerissä Washington DC:n lähellä
Eder Sánchez

| Mitalit | Mitalit | Mitalit |  |
| --- | --- | --- | --- |
|  Eder Sánchez Berliinin MM-kilpailuissa 2009 |  Eder Sánchez Berliinin MM-kilpailuissa 2009 |  Eder Sánchez Berliinin MM-kilpailuissa 2009 |  |
Maa:   Meksiko
Miesten yleisurheilu
| MM-kilpailut  | MM-kilpailut  | MM-kilpailut  |  |
|  Hopeaa | Berliini 2009 | 20 km kävely |  |
Eder Sánchez (s. 21. toukokuuta 1986) on meksikolainen kilpakävelijä.
Sánchez käveli 2004 kävelyn maailmancupissa 10 kilometrin kävelyssä toiseksi ajalla 41.01 ja voitti joukkuekilpailun. Hän sijoittui samana vuonna Grosseton nuorten MM-kisoissa 10 000 metrin ratakävelyssä neljänneksi ajalla 41.01,64. Seuraavana vuonna hän oli Helsingin MM-kisoissa kahdeksas 20 kilometrin kävelyssä ajalla 1.20.45. Hän keskeytti kävelyn maailmancupissa vuonna 2006, mutta Osakan MM-kisoissa 2007 hän sijoittui neljänneksi. Hän oli kolmas maailmancupissa 2008 ajalla 1.18.34. Pekingin olympialaisissa 2008 hän käveli 15:nneksi. Berliinin MM-kilpailuissa 2009 hän sijoittui alun perin kolmanneksi ajalla 1.19.22, mutta nousi vuonna 2016 hopealle kun alkuperäinen voittaja Valeri Bortšin hylättiin dopingin takia. Maailmancupissa 2010 Sánchez oli kuudes. Daegun MM-kisoissa 2011 hän oli yhdestoista. Seuraavana vuonna hän sijoittui viidenneksi maailmancupissa ja kuudenneksi Lontoon olympialaisissa. Pekingin MM-kilpailuissa 2015 hän oli viidestoista. Lontoon MM-kilpailuissa 2017 hän keskeytti.
Henkilökohtaiset ennätykset

3 000 metrin ratakävely: 11.14,01 (2009)
5 000 metrin ratakävely: 18.35,36 AR (2014)
5 kilometrin kävely: 19.17 (2006)
10 000 metrin ratakävely: 39.46,83 (2011)
10 kilometrin kävely: 38.31 (2009)
20 kilometrin kävely: 1.18.34 (2008)
50 kilometrin kävely: 3.53.19 (2011)
Dmitri Kazionov

| Dmitri Kazionov |
| --- | --- |

Henkilötiedot
Syntynyt: 13. toukokuuta 1984 (ikä 40) Moskova, Venäjän SFNT, Neuvostoliitto
Kansalaisuus:   Venäjä
Jääkiekkoilija
Pelipaikka:  keskushyökkääjä
Maila:  vasen
Pituus:  190 cm
Paino:  88 kg
Seura
Seura:  Ak Bars Kazan
Sarja:  KHL
Pelinumero:  67
Pelaajaura
Pääsarjaura:  2001–
Aik. seurat:  HK Lada Toljatti (RSL) HK Dynamo Moskova (RSL)
NHL-varaus:  100. varaus, 2002 Tampa Bay Lightning
Dmitri Aleksandrovitš Kazionov (ven. Дмитрий Александрович Казионов, s. 13. toukokuuta 1984 Moskova, Venäjän SFNT, Neuvostoliitto) on venäläinen jääkiekkoilija, pelipaikaltaan keskushyökkääjä.
Ura

Kazionov on HK Dynamo Moskovan kasvatti. Ensimmäisen Venäjän superliigan ottelun hän pelasi kuitenkin HK Lada Toljatissa kaudella 2001–02. Vuoden 2002 NHL:n varaustilaisuudessa Tampa Bay Lightning varasi hänet neljännen kierroksen varauksena, numerolla 100. Kausi 2002–03 oli Kazionovin ensimmäinen täysi kausi Venäjän superliigassa. Kazionov siirtyi takaisin kasvattajaseuraansa Moskovan Dynamoon kesken kauden 2005–06. Seuraavaksi kaudeksi hän vaihtoi jälleen seuraa, tällä kertaa Ak Bars Kazaniin. Vuonna 2007 Kazionov oli voittamassa Euroopan seurajoukkueiden mestaruutta Kazanin joukkueessa ja ensimmäistä KHL:n mestaruutta kaudella 2008–2009.
Edvard Hirmu

Edvard Hirmu (11. marraskuuta 1867 Kemin maalaiskunta – 13. tammikuuta 1933 Helsinki) oli suomalainen Kemissä vaikuttanut pankinjohtaja, kunnallisneuvos ja konsuli. Hän oli muun muassa Kemin Energia Oy:n edeltäjän Kemin Sähkö-Osakeyhtiön perustaja ja toimitusjohtaja.
Edvard Hirmu kävi alkeiskoulunsa Ruotsin puolella. Hän kävi sitten Raahen Porvari- ja Kauppakoulun ja teki opintomatkoja Ruotsiin, Saksaan ja Venäjälle.
Hirmu toimi Kansallis-Osake-Pankin Kemin konttorin johtajana 1892–1932. Vuodesta 1907 alkaen hän toimi myös Kauppa Oy Matti Hirmun toimitusjohtajana. Hän oli mukana perustamassa Kemin Saha Oy:tä ja Kemin Sähkö Oy:tä ja hän oli 1912 perustetun Kemin Sähkö Oy:n toimitusjohtajana kuolemaansa saakka.
Hirmu oli Kemin kaupunginvaltuuston jäsenenä ja hän toimi Kemin rahatoimikamarin puheenjohtajana ja kassanhoitajana. Hän teki aloitteen Tornion radan rakentamisesta. Hirmu oli Kemin Purjehdusseuran kommodorina vuodesta 1923, Kemin vapaapalokunnan päällikkönä 10 vuoden ajan, Kemin Suomalaisen Klubin puheenjohtajana ja Suojeluskuntalaivaston Perä-Pohjolan laivueen päällikkönä 1924–1927.  Hänestä tuli Tanskan varakonsuli 1917 ja Ruotsin varakonsuli 1921. Hirmu sai kunnallisneuvoksen arvon 1914.
Edvard Hirmu kuoli tammikuussa 1933 Eiran sairaalassa Helsingissä vaikean leikkauksen jälkeen.
Dornier Do X

| Dornier Do X |
| --- | --- |
 Dornier Do X laskeutumassa.
Tyyppi:  lentovene
Valmistaja:  Dornier
Suunnittelija:  Claude Dornier
Ensilento:  12. heinäkuuta 1929
Poistettu käytöstä:  1941
Tila:  0 yksilöä jäljellä
Pääkäyttäjät:  Lufthansa, Regia Aeronautica
Valmistusmäärä:  3 
Dornier Do X oli Dornierin valmistama aikanaan maailman suurin, painavin ja voimakkain lentovene. Koneen suunnitteluun meni suunnittelijalta, Claude Dornierilta, seitsemän vuotta ja ensimmäisen koneen rakentamiseen kaksi vuotta . Suunnitteluaikana koneesta rakennettiin 1:1-kokoinen puinen malli varsinaisesta metallisesta koneesta. Se oli ensimmäinen laatuaan.
Rakenne

Dornier Do X:llä oli duralumiinista tehty runko, siivet oli tehty teräsvahvisteisesta duralumiinikehikosta ja vahvasta kankaasta joka oli pinnoitettu alumiinimaalilla. Alun perin koneen voimanlähteenä oli 12 kappaletta 525 hevosvoiman Siemens Jupiter tähtimoottoria (kuusi veti ja kuusi työnsi). Koneen moottorit kuitenkin ylikuumentuivat testilennoilla, ja moottorit vaihdettiin kahteentoista 610 hevosvoiman vesijäähdytteisiin Curtiss Conqueror 12-sylinterisiin mäntämoottoreihin, ja vasta tämän jälkeen se kykeni saavuttamaan 500 m:n korkeuden, mikä oli tarpeellista Atlantin ylityksissä. Kone oli suunniteltu kuljettamaan pitkillä matkoilla 66 ja lyhyemmillä 100 matkustajaa. Loistelias matkustamo jäljitteli Atlantin linjalaivoja. Pääkannella oli tupakointisalonki, ruokailuhuone ja penkit 66 matkustajalle. Penkeistä sai sängyt yölentoa varten. Matkustajatilojen takaosassa oli täysin sähköinen keittiö, WC:t ja matkatavaratilat. Ohjaamo, navigaatiotilat, koneiden tarkkailuhuone ja radiohuoneet olivat yläkannella. Alimmalla kannella oli polttoainetankit ja yhdeksän vesitiivistä osastoa.
Käyttöönotto

Dornier Do X:n valmistuttua se laskettiin vesille ensimmäiselle testilennolleen 12.heinäkuuta 1929. 21. lokakuuta kone kuljetti testinä 169 ihmistä, joista 150 oli matkustajia (pääasiallisesti konetta rakentaneita työläisiä ja heidän perheenjäseniään sekä harvoja lehtimiehiä) ja kymmenen miehistön jäsentä sekä yhdeksän "salamatkustajaa". Lento oli uusi maailmanennätys kyydissä olleiden ihmisten määrässä, ja ennätys pysyi Do X:llä 20 vuotta. 50 sekunnin nousukiidon jälkeen kone nousi hitaasti 200 metrin korkeuteen. Kaartojen helpottamiseksi pyydettiin matkustajia siirtymään vuoroin toiselle, vuoroin toiselle puolelle konetta. Lento kesti 40 minuuttia huippunopeuden ollessa 170 km/h ennen laskeutumista Bodenjärveen.
Do X nousi transatlanttiselle koelennolle Friedrichshafenista Saksasta 3. marraskuuta 1930 ohjaajanaan Friedrich Christiansen. Reitti kulki Alankomaihin, Isoon-Britanniaan, Ranskaan, Espanjaan ja Portugaliin. Matka katkesi Lissaboniin 29. marraskuuta 1930, kun siiven päällystekangas syttyi kosketuksesta kuuman pakokaasuputken kanssa aiheuttaen tulipalon, joka tuhosi suuren osan toisesta siivestä. Kuuden viikon odotuksen jälkeen Lissabonin satamassa uudet osat vaihdettiin tuhoutuneiden tilalle ja Do X jatkoi matkaansa pitkin länsi-Afrikan rannikkoa ylittäen Atlantin Etelä-Amerikkaan (missä miehistö vastaanotettiin sankareina paikallisissa saksalaisissa yhteisöissä). Do X jatkoi pohjoiseen Yhdysvaltoihin New Yorkiin 27. elokuuta 1931. Siellä kone ja miehistö viettivät seuraavat yhdeksän kuukautta, koska koneen moottorit peruskorjattiin.
Paluumatka alkoi 21. toukokuuta 1932 New Yorkista jatkuen Newfoundlandiin ja sieltä Azoreille ja lopulta 24. toukokuuta Berliiniin, jossa konetta oli vastassa noin 200 000 hengen suosiotaan osoittava yleisö.
Tekniset tiedot

Lähde: [lähde? ]
Yleiset ominaisuudet
Miehistö: 10–14
Matkustajat: 66–100
Pituus: &&&&&&&&&&&&&041.&&&&0041 m
Kärkiväli: &&&&&&&&&&&&&048.&&&&0048 m
Korkeus: &&&&&&&&&&&&&010.&&&&0010 m
Siipipinta-ala: &&&&&&&&&&&&0450.&&&&00450 m²
Tyhjäpaino: &&&&&&&&&&056000.&&&&0056 000 kg
Voimalaite: &&&&&&&&&&&&&012.&&&&0012 × Curtiss Conqueror -V12-moottoria; &&&&&&&&&&&&0455.&&&&00455 kW (&&&&&&&&&&&&0610.&&&&00610 hv) per moottori
Suoritusarvot
Suurin nopeus: &&&&&&&&&&&&0211.&&&&00211 km/h
Matkalentonopeus: &&&&&&&&&&&&0175.&&&&00175 km/h
Lentomatka: &&&&&&&&&&&01700.&&&&001 700 km
Aiheesta muualla

Wikimedia Commonsissa on kuvia tai muita tiedostoja aiheesta .
http://www.flug-revue.rotor.com/FRheft/FRH9906/FR9906d.htm (Arkistoitu – Internet Archive)
Dornier Do X:n sisätiloja.
Do X Müggelsee-järvellä (Berliini, Saksa) toukokuussa 1932
Dornier Do X:n Curtiss Conqueror-moottorit.
DJ Drama

| Tyree Cinque Simmons |
| --- | --- |
 DJ Drama huhtikuussa 2008.
Henkilötiedot
Syntynyt: 22. huhtikuuta 1978 (ikä 46) Philadelphia, Pennsylvania, Yhdysvallat
Ammatti:  DJ, musiikkituottaja
Muusikko
Taiteilijanimi:  DJ Drama, Drama
Aktiivisena:  2001–
Tyylilajit:  rap
Levy-yhtiöt:  Atlantic Records Grand Hustle Records E1 Music Aphilliates Music Group TM3
Aiheesta muualla
www.Dramalikethedj.com
  [ Muokkaa Wikidatassa ] [ ohje ]  
Tyree Cinque Simmons (s. 22. huhtikuuta 1978 Philadelphia, Pennsylvania) tunnetaan paremmin taiteilijanimellään DJ Drama on yhdysvaltalainen DJ ja musiikkituottaja. Hän on myös rap-artisti T.I.:n virallinen keikka-DJ. DJ Drama on tunnettu nopeana mixtapen tekijänä. The New York Times -lehti nimitti DJ Draman ja rap-artisti Lil Waynen yhteisen Dedication 2 -mixtapen vuoden 2006 parhaaksi albumiksi.
Diskografia > Albumit

Gangsta Grillz: The Album (2007)
Gangsta Grillz: The Album (Vol. 2) (2008)
Third Power (2011)
Quality Street Music (2012)
Diskografia > Singlet

| Vuosi | Single | Listasijoitus> U.S. Hot 100 | Listasijoitus> U.S. R&B | Listasijoitus> U.S. Rap | Albumilta |
| --- | --- | --- | --- | --- | --- |
| 2007 | "5000 Ones" (feat. Nelly, T.I., Yung Joc, Willie the Kid, Young Jeezy, & Twista) | - | 73 | - | Gangsta Grillz: The Album |
| 2009 | "Day Dreaming" (feat. Akon, Snoop Dogg, & T.I.) | - | 88 | - | Gangsta Grillz: The Album vol. 2 |
| 2009 | "Ridiculous" (feat. Gucci Mane, Yo Gotti, Lonnie Mac, & OJ Da Juiceman) | - | 104 | - | Gangsta Grillz: The Album vol. 2 |
Diskografia > Mixtapet > Dedication -sarja Lil Waynen kanssa

2005: Dedication (Gangsta Grillz)
2006: Dedication 2
2008: Dedication 3
2009: No Ceilings
2009: Dedication 4